"Սա մեծ ուրախություն է բոլորիս համար, մեծ ծրագիր է իրականացվել, որը միայն Արթիկ քաղաքի համար չէ։ Այս ճանապարհի վրա ինը գյուղ է տեղակայված, այն նոր շունչ է հաղորդելու դրանց զարգացմանը եւս", - Արթիկի քաղաքային հրապարակում հավաքվածներին դիմեց երկրի ղեկավարը՝ հիշեցնելով, որ այս ծրագիրը եղել է իր նախընտրական խոստումներից մեկը։ Ըստ նրա՝ ավարտին հասցված այս խոշոր ծրագրի արժեքը մոտ 4 մլրդ դրամ է։ Նրա գնահատմամբ, ճանապարհը նոր շունչ է հաղորդելու գյուղերի զարգացմանը։ Իսկ եկող տարի պետական բյուջեի միջոցներով ծրագիրը կամբողջանա՝ նոր ճանապարհին կմիանա Աշտարակ-Վանաձոր մայրուղին։